Populaarne Briti pubikett Greene King pakub kuninganna Elizabeth II 70. troonijuubeli puhul üliodavat õlut. Pindi kesvamärjukest saab täna kätte vaid 6 penni ehk umbes 0,07 euro eest.
Briti pubikett jagab kuninganna troonijuubeli puhul olematu hinnaga õlut, aga asjal on üks konks
Odavat õlut saab 408 erinevas kohas ning see maksab sama palju kui 1952. aastal, mil leidis aset kuninganna kroonimine.
Päris niisama sellest pakkumisest siiski osa ei saa. Ühe odava pindi kindlustamiseks peavad Greene Kingi pubi külastajad ütlema salasõna, milleks on «1952».
«Plaatina juubel on Ühendkuningriigi jaoks fantastiline viis tulla kokku ja tähistada oma kuningannat ja riiki. Seega tahtsime oma kliendid tagasi viia aega, kust see kõik alguse sai – 1952. Siis kui Vera Lynn valitses edetabeleid ja pint oli vaid 6 penni,» ütles Greene Kingi turundusdirektor Andrew Gallagher väljaandele Express.
Pakkumine kestab vaid päeva ning igas pubis on kliendi kohta ettenähtud üks nii madala hinnaga õlu.